Menntaskólanum í Reykjavík var slitið föstudaginn 1. júní . Brautskráðir voru 172 nýstúdentar . Dúx árgangsins er Hólmfríður Hannesdóttir , 6 . X , með ágætiseinkunn 9,83 en þetta er fjórða hæsta einkunn í sögu skólans . Semidúx er Valgerður Bjarnadóttir , 6 . S , með ágætiseinkunn 9,66 . Aðrir nýstúdentar með ágætiseinkunn voru fjórir . Kór Menntaskólans í Reykjavík söng við athöfnina og Valgerður Bjarnadóttir lék á píanó tvo kafla úr verkinu Kinderschenen eftir Schumann . Fjölmargir afmælisstúdentar voru viðstaddir athöfnina og færðu skólanum góðar gjafir . Við athöfnina fluttu fulltrúar afmælisstúdentar ræður . Geir R. Tómasson tannlæknir . dr. med . dent talaði fyrir hönd 75 ára stúdenta , herra Ólafur Ragnar Grímsson , forseti Íslands , fyrir hönd 50 ára stúdenta , Halldór Kristjánsson verkfræðingur fyrir hönd 40 ára stúdenta og Ragnheiður Traustadóttir aðjjúnkt við Háskólann að Hólum fyrir hönd 25 ára stúdenta . Oddrún Assa Jóhannsdóttir ávarpaði samkomuna fyrir hönd nýstúdenta . Myndaskýringar : 1 . Nýstúdentar taka á móti prófskírteinum sínum . 2 . Hólmfríður Hannesdóttir , dúx árgangsins , tekur á móti verðlaunum og viðurkenningum . 3 . Hanna Ragnarsdóttir , tekur á móti verðlaunum og viðurkenningum . 4 . Herra Ólafur Ragnar Grímsson , forseti Íslands , heldur ræðu fyrir hönd 50 ára stúdenta . 5 . Yngvi Pétursson , rektor , veitir viðtöku gjafar að upphæð 1,5 milljónum króna frá 40 ára stúdentum úr hendi Halldórs Kristjánssonar verkfræðings , sem hélt ræðu fyrir hönd árgangsins . 6. -7 ) Geir R. Tómasson tannlæknir heldur ræðu fyrir hönd 75 ára stúdenta .